CELEX: E2007P0004
Language: hu
Date: 2007-03-19 00:00:00
Title: A Héraðsdómur Reykjavíkur 2007. március 19-i , az EFTA-Bírósághoz intézett keresete a Jón Gunnar Þorkelsson kontra Gildi-lífeyrissjóður (Gildi nyugdíjalap) ügyre vonatkozó tanácsadói vélemény kiadására (E-4/07. sz. ügy)

15.11.2007   
            
            
               HU
            
            
               Az Európai Unió Hivatalos Lapja
            
            
               C 272/20
            
         A Héraðsdómur Reykjavíkur 2007. március 19-i, az EFTA-Bírósághoz intézett keresete a Jón Gunnar Þorkelsson kontra Gildi-lífeyrissjóður (Gildi nyugdíjalap) ügyre vonatkozó tanácsadói vélemény kiadására
   (E-4/07. sz. ügy)
   (2007/C 272/08)
   A Héraðsdómur Reykjavíkur (reykjavíki kerületi bíróság) 2007. március 19-én kelt levele útján tanácsadói vélemény iránti kérelmet nyújtott be az EFTA-Bírósághoz a Jón Gunnar Þorkelsson kontra Gildi-lífeyrissjóður (Gildi nyugdíjalap) ügyben, amelyet 2007. március 26-án iktatott a Bíróság. A kérelem az alábbi kérdésekre vonatkozik:
   
               1.
            
            
               A „társadalombiztosítás” kifejezés, amint azt az EGT-megállapodás és különösen a megállapodás fő szövegének 29. cikke, valamint a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1971. június 14-i 1408/71/EGK tanácsi rendelet értelmezi, kiterjed-e az olyan nyugdíjrendszerek által nyújtott rokkantsági ellátáshoz való jogosultságra, mint például az izlandi nyugdíjrendszer?
            
         
               2.
            
            
               Függetlenül attól, hogy az 1. kérdésre adott válasz pozitív-e vagy negatív, a kerületi bíróság kérdése az, hogy az EGT-megállapodásnak a munkavállalók szabad mozgására vonatkozó rendelkezései, és különösen az említett megállapodás 28. és 29 cikke értelmezhető-e úgy, hogy az EGT-megállapodással összeegyeztethető az izlandi nyugdíjpénztárak alapszabályának azon előírása, amely szerint valamely meghatározott ellátáshoz való jog (a jogosultságok kivetítésének joga) ahhoz a feltételhez köthető, hogy az érintett személy a baleset bekövetkezését legalább 6–12 hónappal megelőzően olyan izlandi nyugdíjpénztárnál fizetett-e biztosítási díjakat, amelyik tagja a nyugdíjpénztárak közötti kapcsolatokról szóló megállapodásnak, holott az érintett személy nem felelhetett meg ennek a követelménynek, mivel az EGT egyik államából a másikba költözött a korábban végzett munkájához hasonló munka elvégzése érdekében, és az érintett államban fizette biztosítást?
            
         
               3.
            
            
               Úgy kell-e értelmezni a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendeletet, hogy a munkavállalóknak abban az országban kell benyújtaniuk kártérítési kérelmüket, amelyben állandó lakhellyel rendelkeztek, és amelyben szociális biztonsági jogosultsággal rendelkeztek a baleset bekövetkezésének időpontjában?